На основу члана 82. до 87. Закона о високом образовању ("Сл. гласник РС", бр. 88/2017, 73/2018, 27/2018 - др. закон, 67/2019, 6/2020 - др. закони, 11/2021 - аутентично тумачење, 67/2021 и 67/2021 - др. Закон и 76/2023), члана 175. до 179. Статута Универзитета у Нишу („Гласник Универзитета у Нишу“, број 4/2021) чланa 114. до 118. Статута Филозофског факултета у Нишу, Наставно научно веће, на седници одржаној 2024. године, усвојило је

**ПРАВИЛНИК**

**о изменама и допунама Правилнника о избору сарадника Филозофског факултета у Нишу број 49/1-3-1-01 од 23. 1. 2019. године**

**Члан 1.**

У Правилннику о избору сарадника Филозофског факултета у Нишу број 49/1-3-1-01 од 23. 1. 2019. године, (у даљем тексту: Правилник)

Члан 3. мења се и гласи:

У звање **сарадника у настави** Факултет бира на студијама првог степена студента докторских академских студија, мастер академских, или специјалистичких студија, који је сваки од претходних степена студија завршио са укупном просечном оценом најмање осам (8).

**Члан 2.**

Члан 4. Правилника мења се и гласи:

У звање **асистента** Факултет бира студента докторских студија који је сваки од претходних нивоа студија завршио са укупном просечном оценом најмање осам (8) и који показује смисао за наставни рад.

Под условима из става 1. овог члана Факултет може изабрати у звање асистента и магистра наука, коме је прихваћена тема докторске дисертације.

**Члан 3.**

Члан 23. став 1. и 2. Правилника мењају се и гласе:

Са изабраним **сарадником у настави** декан Факултета закључује Уговор о раду на период од годину дана, уз могућност продужења уговора два пута по једну годину у току трајања студија, а најдуже до краја школске године у којој се студије завршавају.

Са лицем изабраним у звање **асистента** декан Факултета закључује Уговор о раду на период од три године, са могућношћу продужења два пута по три године. Могућност продужења уговора односи се и на асистенте који су стекли научни назив доктора наука.

**Члан 4.**

У осталом делу текст Правилника се не мења.

**Члан 5.**

Овај Правилник ступа на снагу по добијању сагласности Сената Универзитета у Нишу, а примењује се од данa објављивања на интернет страници Факултета.

Број: /1-6-1-01

У Нишу, . јуна 2024. године

НАСТАВНО - НАУЧНО ВЕЋЕ ФИЛОЗОФСКОГ ФАКУЛТЕТА

`

ДЕКАН ФАКУЛТЕТА

Проф. др Наталија Јовановић