UNIVERZITET U NIŠU

**Izveštaj sa mobilnosti**

|  |  |
| --- | --- |
| **Ime i prezime** | Ivan Jovanović |
| **Status**  (student, nastavnik, službenik) | Nastavnik |
| **Matična institucija**  (fakultet, departman, studijski program) | Filozofski fakultet, Departman za francuski jezik i književnost |
| **Prihvatna institucija**  (univerzitet, fakultet, departman, studijski program) | Univerzitet u Poatjeu |
| **Vrsta mobilnosti**  (studiranje, praksa, držanje nastave, obuka) | Obuka |
| **Period boravka** | Od 8. do 12. aprila 2024. |

|  |
| --- |
| **Opišite ukratko Vaš boravak na prihvatnoj instituciji** (sprovedene aktivnosti i stečena iskustva, način na koji je sprovedena nastava/praksa/obuka, komunikacija/susreti sa kolegama, koliko ste zadovoljni iskustvom, šta biste izdvojili kao najbolje, šta biste preporučili kolegama, itd.) |
| U okviru Erazmus + mobilnosti boravio sam na Univerzitetu u Poatjeu u periodu od 8. do 12. aprila 2024. godine gde sam učestvovao u različitim aktivnostima koje imaju za cilj unapređenje međunaordne saradnje između partnerskih univerziteta. Tokom programa obuke realizovane su sledeće radionice: **Ponedeljak, 8. april**: 1) New approaches in pedagogy (korišćenje platforme PedagoLab za unapređenje nastave iz oblasti učenja stranih jezika, ali i ostalih predmeta u okviru bilingvalne nastave koji se predaju na stranom jeziku); 2) Keywords : priorities and perspectives (ideja o kreiranju Balkanskog univerziteta ili Balkanske alijanse koja bi bila nosilac združenih obrazovno-naučnih i edukativnih programa zemalja Zapadnog Balkana, a koje bi podržao Univerzitet u Poatjeu); **Utorak, 9. april:** 1) Pedagogy and IT (upotreba novih tehnologija u nastavi stranih jezika); 2) Linguistics and French as a foreign language (kako kreirati zajedničke studijske programe na osnovnim, master i doktorskim studijama i kako rešavati administartivne procedure); 3) Promoting the French Language Session co-hosted by the French Institute of Sarajevo (Kako Francuski instituti u Evropi mogu da pomognu realizaciji obrazovno-naučne saradnje između univerziteta u Francuskoj i univerziteta Zapadnog Balkana, kako povezati istraživače i nastavnike i kako umrežiti studente); **Sreda, 10. april:** 1) Letnja škola Koimbra grupe na Filozofskom fakultetu u Nišu od 23. do 30. juna 2024. godine u okviru promocije kulturnih različitosti i evropskog multilingvizma. Učestvovaće univerziteti iz Salamanke (Španija), Graca (Austrija), Poatjea (Francuska), Jene (Nemačka), Koimbre (Portugal). Škola je namenjena studentima iz Srbije, Bosne i Hercegovine, Crne Gore, Bugarske, Severne Makedonije i drugih evropskih zemalja tokom koje će se pohađati kursevi francuskog, španskog, portugalskog, srpskog, engleskog, italijanskog, nemačkog, bugraskog, grčkog i turskog jezika; **Četvrtak i petak, 11. i 12. april 2024:** učešće na okruglom stolu i konferenciji na temu očuvanja životne sredine i ekologije u kontekstu obrazovanja i nauke. Tokom boravka na Univerzitetu u Poatjeu imao sam susrete sa kolegama iz Tirane, Vroclava, Istočnog i Federalnog Sarajeva, Tuzle, Mostara i Bihaća gde smo razgovarali o različitim aspektima saradnje (kreiranje zajedničkih naučnih projekata, formiranje zajedničkog naučnog časopisa, angažovanje na izradi višejezičnog rečnika iz oblasti jezika struke). U okviru realizovane mobilnosti stekao sam dragoceno iskustvo i nova saznanja u vezi sa unapređivanjem univerzitetske saradnje, stekao sam uvid u nove pristupe i platforme za učenje stranih jezika i razmenio primere dobre prakse sa inostranim kolegama koji su takođe bili učesnici ove obuke. |

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis